එසේම, කොළඹ - බණ්ඩාරණායක මාවත සහ කෙසෙල්වත්ත ප්‍රදේශයේ සිට යාපනය 522 වන බලසේනා කඳවුරේ නිරෝධායනය අවසන් කළ 298 දෙනෙකුද අද ඉන් පිටත්ව ගිය අතර, බූස්ස නාවික හමුදා කඳවුරේ නිරෝධායන මධ්‍යස්ථානයේ සිට එම කටයුතු අවසන් කළ තවත් 14 දෙනෙකුද ඉන් පිටව ගියා.මේ අතර, කොරෝනා වෛරසය වැළඳී රුමේනියාවේ සේවය කරන ශ්‍රී ලාංකිකයන් හත් දෙනා අතරින් අයෙකු රෝහල්ගතව ප්‍රතිකාර ලබන අතරතුර හිරු ප්‍රවෘත්ති අංශයට කියා සිටියේ අපහසුතා මධ්‍යයේ තම පිරිස වාසය කරන බවයි.මේ අතර, කොරෝනා වැළදී ජිවිතක්ෂයට පත්වන මුස්ලිම් වැසියන්ගේ දේහ ආදාහනය කිරීමෙන් වැළකී භූමදානය සිදුකිරීමට අවශ්‍ය වැඩපිළිවෙලක් සකස් කිරීමට අවධානය යොමුකරන්නැයි සමස්ත ලංකා මහජන කොංග්‍රසයේ නායක හිටපු පාර්ලිමේන්තු මන්ත්‍රී රිෂාඩ් බදියුදීන් ලිපියක් මගින් ජනාධිපතිවරයාගෙන් ඉල්ලීමක් කර තිබෙනවා.